Az a kijelentés, hogy a metafizikai állítások teljességgel értelmetlenek, semmit sem közölnek, még azokban is idegenkedést kelt, akik intellektuálisan egyetértenek eredményeinkkel: vajon a legkülönbözõbb korokban a különbözõ népeknél olyan sok ember, közöttük kitûnõ elmék, oly sok fáradságot, sõt valódi buzgalmat fordítottak volnae a metafizikára, ha ez semmi másból nem állna, mint értelmetlenül összefûzött puszta szavakból? És meg lehetnee érteni, hogy a metafizikai alkotások egészen a mai napig olyan erõs hatást gyakorolnak az olvasókra és a hallgatókra, ha ezek még csak nem is tévedéseket, hanem egyáltalán semmit sem tartalmaznak?